Boeing 777X

Boeing 777X er en serie av Boeing 777-familien av tomotors langdistansepassasjerfly under utvikling ved Boeing Commercial Airplanes  i USA. 777X blir levert i to varianter, 777-8X og 777-9X. Flytypen er utstyrt med nye motorer, vinger i komposittmateriale og teknologi fra Boeing 787. Den er ment å skulle konkurrere med Airbus A350. Den første flyvningen fant sted i januar 2020.

Design 
I konstruksjonsplanene for Boeing 777X inngår utforming av kabinen med detaljer som opprinnelig ble introdusert med Boeing 787 Dreamliner. Disse omfatter større vinduer enn tidligere kommersielle fly, økt kabintrykk tilsvarende lufttrykket ved 1 800 meters (6 000 fot) høyde, større takhøyde og høyere luftfuktighet. Strukturelle endringer av det opprinnelige 777-flyskroget er nødvendig for å muliggjøre implementering av disse designforbedringene samt større kabinbredde. Det er planlagt at 777X skal utstyres med innklappbare, tilbakestrøkne vingetipper slik at det kan plasseres i samme størrelseskategori som dagens 777-maskiner.

Varianter

777-8X 
777-8X ligger lengdemessig mellom 777-200ER og 777-300ER, er utrustet med seteplass til om lag 350 passasjerer i en konfigurasjon med tre klasser og har en rekkevidde på 9 300 nautiske mil (17 200 kilometer) eller mer. Denne varianten er ment å erstatte 777-200LR og er en direkte konkurrent til Airbus A350-1000. Den innvendige kabinbredden er økt fra 5,87 meter i de tidligere 777-modellene til 5,97 meter i 777-8X. Dette vil gjøre det mulig å innrede kabinen med ti seter i bredden på økonomiklasse, med 46 centimeter (18 tommer) brede seter.

777-9X 
777-9X er en ytterligere strukket variant med setekapasitet for over 400 passasjerer i en konfigurasjon med tre klasser og en rekkevidde på mer enn 8 200 nautiske mil (15 200 kilometer). Boeing hevder at den «ikke vil ha noen konkurrent i sitt markedssegment». 777-9X skal etter planen settes i produksjon i 2017 og komme i kommersiell drift i 2020. 777-9X har samme innvendige kabinbredde som 777-8X (5,97 meter), med ti seter i bredden på økonomiklasse og med opptil 46 centimeter (18 tommer) brede seter.

Bestillinger 

Note

Spesifikasjoner 

Note: Dette er kun foreløpige data for 777X.

Se også

Referanser

Eksterne lenker 
 
 Offisiell nettside for 777X på newairplane.com 

777X
Tomotors jetdrevne luftfartøy
Foreslåtte luftfartøy fra USA
Passasjerfly
Bredbuksfly